KS Daily View 25 ส.ค. 2022
25 สิงหาคม 2565

KS Daily View 25.08.2022 > SET แกว่งตัวรอ Jackson Hole ช่วงนี้แนะนำหุ้นที่มี Event และมีปัจจัยบวกหนุน SET Index วันนี้คาดแกว่งตัว 1620-1640 จุด แนะนำ SYNEX, KKP
ประเด็นที่เกิดขึ้นเมื่อวาน : 
ต่างประเทศ  ไม่ได้มีประเด็นข่าวใหม่ที่มีผลต่อสินทรัพย์ต่างๆอย่างมีนัยยะ ส่วนใหญ่ยังคงเป็นประเด็นเดิมรอ Jackson Hole  โดย Bond Yields สหรัฐ ปรับขึ้นต่อเนื่อง โดยอายุ 10 ปี ปรับขึ้นตั้งแต่วันที่ 16 ส.ค.จากระดับ  2.76% ล่าสุดขึ้นมาอยู่ที่  3.1% ประเมินเป็น Sentiment บวกต่อหุ้นประกันชีวิต อาทิ BLA  
ในประเทศ : มี 2 ประเด็นสำคัญ คือ
1.)ศาล รธน.มีมติรับคำร้องฝ่ายค้านปม 8 ปี นายกฯ ประยุทธ์ สั่งหยุดปฎิบัติหน้าที่  โดยรองนายกรัฐมนตรี พล.อ.ประวิตร จะทำหน้าที่รักษาการแทน  ติดตามระหว่างวันนี้ไปจนถึงวันที่มีคำตัดสินของศาลรัฐธรรมนูญ คือ ในเดือนก.ย.65 KS ประเมินมีโอกาสออกได้ 4 แนวทาง ได้แก่  1.) พล.อ.ประวิตร ตัดสินใจยุบสภาก่อนทราบคำตัดสิน  2.) รอศาลตัดสิน ซึ่งมี 2 ทางเลือกคือ   2.1)ศาลตัดสินว่านายกมีวาระครบ 8 ปี ในวันที่ 23 ส.ค.2565 แล้วเลือกนายกคนใหม่มาทำหน้าที่ ก่อนที่รัฐบาลจะมีวาระครบ 4 ปีในเดือน มี.ค. 2566   2.2) ศาลตัดสินว่านายกมีวาระดำรงตำแหน่งครบ 8 ปี ในวันที่ 23 ส.ค. 2565 แล้วนายกรักษาการตัดสินใจยุบสภาเพื่อเลือกตั้งใหม่ KS ประเมินในช่วงนี้จะเกิด overhang กับหุ้นที่เกี่ยวข้องกับการลงทุนหรือสัมปทานรัฐ เช่น กลุ่มรับเหมา, ขนส่งทางราง, โรงไฟฟ้า, และ สื่อสาร เป็นต้น จากความเสี่ยงเรื่องการยุบสภาทำให้ดีลต่างๆเกิดความล่าช้า  ผลต่อตลาดหุ้นไทยประเมินผลกระทบจำกัด เพราะรัฐบาลได้ผ่านร่าง พรบ. งบประมาณปี 2566 แล้วจึงไม่มีผลกระทบหากมีการยุบสภาเพื่อเลือกตั้งใหม่  โดย KS ประเมินว่าหากมองข้ามไปถึงการเลือกตั้ง  Sector ที่จะได้ประโยชน์ คือ กลุ่มที่เน้นบริโภคในประเทศ เช่น กลุ่มค้าปลีก, ร้านอาหาร, กลุ่มสื่อและกลุ่มการเงิน 
 2.) งาน Thailand Focus  เมื่อวาน ผู้ว่าธปท.และรมว.คลังคาดเศรษฐกิจไทยปี 2565 จะเติบโต 3-3.5%ยังคงมุมมองภาคท่องเที่ยว-ส่งออก จะหนุน GDP ครึ่งปีหลัง และการเร่งลงทุนช่วง Q4 หลังงบปี 66 ผ่านมองเป็นบวกต่อหุ้นกลุ่มท่องเที่ยว, ส่งออกและนิคม
ประเด็นสำคัญที่ต้องติดตามต่อ :
ต่างประเทศ : 1.)ติดตามถ้อยแถลงของ Fed Chair Powell ในงาน Jackson Hole Economic Symposium ปลายสัปดาห์นี้จะส่งสัญญาณทิศทางดอกเบี้ยสหรัฐในช่วงที่เหลือของปีอย่างไร หากออกมาในโทน Hawkish หรือเร่งขึ้นดอกเบี้ยประเมินสินทรัพย์เสี่ยงจะพักฐาน  2.)ติดตาม Apple เตรียมจัด Apple Event ในวันที่ 7 ก.ย. คาดเปิดตัว iPhone 14 พร้อม iPads , Macs และ Apple Watch ใหม่มองเป็น sentiment เชิงบวกต่อกลุ่ม Gadget (COM7, SYNEX, SPVI, CPW) ซึ่งจากสถิติราคาหุ้นมักปรับขึ้นก่อนการเปิดตัว และจะมีแรงขายทำกำไรหลังเปิดตัว       
ในประเทศ : ติดตาม"ศูนย์ฯสิริกิติ์"เคาะฤกษ์เปิดทางการ 12 ก.ย. โดยปัจจุบันมียอดจองพื้นที่จัดงานยาวปี 66 ทะลุ 160 อีเวนต์ และคาดจะมีคนเข้ามาใช้บริการ 13 ล้านคนต่อปี มองเป็นบวกกับกลุ่มรถไฟฟ้า โดยเฉพาะ BEM ที่มีสถานีตรงศูนย์ฯสิริกิติ์
มุมมองตลาดหุ้น : ประเมินตลาดหุ้นไทยวันนี้คาดแกว่งตัว คาดตลาดจะยัง Wait &see รอ Jackson hole และปัจจัยการเมืองในประเทศคาดยังเป็นประเด็น Overhang ตลาดหุ้น ทั้งนี้ประเมินการย่อตัวของดัชนีเป็นโอกาสสะสม โดยประเมินว่าเป้า SET Index ปีนี้ของ KS คาดที่ 1,650 จุด ยังมี upsides จากกำไร 2Q22 ที่ดีกว่าคาดและภาคการท่องเที่ยวฟื้นตัวเร็วกว่าคาด โดย KS ยังคงมุมมองกรอบการเคลื่อนไหวสัปดาห์จะอยู่บริเวณ 1600 และ 1643 จุด
ประเมินตลาดหุ้นไทยวันนี้คาด 1620-1640 จุด หุ้นแนะนำ SYNEX , KKP
Top pick :
SYNEX(ราคาพื้นฐาน 25.9  บาท)  1.)Catalyst หนุนราคาหุ้นระยะสั้นมาจาก Apple เปิดตัว iPhone 14  ในวันที่ 7 ก.ย. บวกต่อ SYNEX ซึ่งประกอบธุรกิจขายส่ง-ปลีกสินค้า IT ประเมินว่าจะช่วยให้ยอดขายสูงขึ้น   2.) เราคาดการเติบโตของกำไรปี 2022 โต 3.3% และปี 2023 โต 14%  3.)ปัจจุบัน SYNEX ซื้อขายที่ PER ปี 2566 16 เท่า หรือ 0.8SD ต่ำกว่า PER เฉลี่ย 5 ปีที่ 19 เท่า เราเชื่อว่า SYNEX น่าจะซื้อขายด้วยส่วนเกินมูลค่าหุ้นระดับก่อนเกิดโควิด-19 เมื่อพิจารณาจากฐานกำไรต่อหุ้นที่สูงขึ้น (1.05 บาท ในปี 2565 เทียบกับ 0.62 บาท ในปี 2562) และ ROE ที่สูงขึ้น (21.8% เทียบกับ 16.6%)
KKP (ราคาพื้นฐาน 90.0 บาท) 1ทิศทางกำไร 2H65 แข็งแกร่งเมื่อเทียบกับครึ่งปีแรง หนุนจากธุรกิจตลาดทุน และวาณิชธนกิจ  มูลค่าหุ้น KKP ถูกเกินไปเพราะซื้อขายด้วย PBV ปี 2565 ที่ 0.98 เท่า เทียบกับ ROE ที่แข็งแกร่งที่ 14.5% เราคาดว่าอัตราตอบแทนเงินปันผลในปี 2565-66 จะอยู่ในระดับสูงที่ 7%, 7.7% 
รายงานตัวเลขเศรษฐกิจ
วันพฤหัสฯ ติดตามการประชุมธนาคารกลางเกาหลีใต้คาดปรับขึ้นดอกเบี้ยนโยบาย 25bps. เป็น 2.50% ตัวเลข Ifo Business Climate Index ของเยอรมันเดือน ส.ค. คาด -2.1% MoM เป็น 86.7 จุด ตัวเลข Initial Jobless Claim ของสหรัฐฯ รายสัปดาห์คาด +253K เพิ่มขึ้นจากสัปดาห์ก่อนที่ +250K และปริมาณสต๊อกน้ำมันดิบรายสัปดาห์ของสหรัฐฯ
วันศุกร์ ติดตามดัชนีความเชื่อมั่นผู้บริโภคของเยอรมันเดือน ก.ย. โดย GFk คาด -31.5 จุดแย่ลงจากเดือนก่อนหน้าที่ -30.6 จุด ตัวเลข Personal Spending ของสหรัฐฯ เดือน ก.ค. คาด +0.4% MoM ตัวเลข Personal Income ของสหรัฐฯ เดือน ก.ค. คาด +0.6% MoM ตัวเลข PCE Price Index เดือน ก.ค. คาด +6.2% YoY ชะลอตัวลงจากเดือนก่อนหน้าที่ +6.8% YoY และถ้อยแถลงของ Fed Chair Powell ในงาน Jackson Hole Economic Symposium
#KS #KSecurities #ลงทุน #Investment #KSTODAY